彭亨

彭亨州（馬來話：Pahang），全名Pahang Darul Makmur（意思係「彭亨-繁榮嘅家邦」；Darul：家邦，Makmur：繁榮），係馬來西亞第三大州屬、西馬最大州屬，人口第9多州屬。範圍主要係彭亨河流域，州首府係關丹（Kuantan），而皇城喺北根（Pekan）。馬來西亞半島最高山峰大漢山（Gunung Tahan）喺呢個州北部。州面積35,964平方公里，人口1,448,000。州最高統治者係蘇丹阿都拉（Al-Sultan Abdullah Ri'ayatuddin Al-Mustafa Billah Shah ibni Almarhum Sultan Haji Ahmad Shah Al-Musta'in Billah）。 政區 彭亨州由11個縣組成： 文冬縣 百樂縣 金馬侖高原縣 而連突縣 關丹縣 立卑縣 馬蘭縣 北根縣 勞勿縣 雲冰縣 淡馬魯縣 地理 彭亨州喺馬來西亞半島東海岸，一共有35,964 平方公里，約80%土地由高山同海岸所組成。好多原始森林覆蓋呢個州範圍，大馬主幹山脈蒂迪旺沙山脈穿越呢個州。 經濟 人口 種族 宗教 州政府 教育 截至2017年，彭亨州一共有736間學校，其中540間小學同196間中學。呢個數字包括8間技術/職業培訓學校同埋由彭亨伊斯蘭宗教組繫管理嘅18間州宗教中學。除咗聯邦同州政府資助嘅學校之外，彭亨州仲有好多國際私立學校。 高等教育 馬來西亞國際伊斯蘭大學醫學院喺關丹，關丹中央醫院係佢嘅教學醫院 馬來西亞彭亨大學，喺關丹同北根 拉曼大學學院，喺關丹 旅遊景點 金馬侖高原：馬來西亞最大嘅高原度假勝地，盛產茶葉，佢亦係馬來西亞最大溫室蔬菜同花朵種植區。 雲頂高原：由丹斯里林梧桐所建立，係馬來西亞唯一一間合法賭場，亦係主題公園，擁有世界上最大酒店。 福隆港：以睇雀出名嘅高原度假勝地。 大漢山國家公園：全馬最大原始森林公園，馬來西亞半島最高峰大漢山座落喺度。 百樂湖：馬來西亞最大嘅自然湖。 珍妮湖：富有神秘色彩同美麗傳說嘅湖泊，亦有蓮花湖之稱。 刁曼島：被喻為世界十大最靚嘅島嶼之一。 遮拉汀：以環境優美嘅熱帶雨林生態著稱，有多間出名飯店喺嗰度。 參考